Πλιγούρι με γαρίδες
Ωραιότατο πιάτο, που αξιοποιεί το πλιγούρι που έχουμε στο ντουλάπι και δεν ξέρουμε πώς να το φτιάξουμε! Με τις γαρίδες δένει όμορφα, ενώ χωρίς αυτές γίνεται ένα vegan πιάτο.
500 γρ. πλιγούρι, 50 ml ελαιόλαδο + λίγο επιπλέον, για το σερβίρισμα , 2 γρ. φύλλα μαϊντανού, ψιλοκομμένα , 20 γρ. ξερό κρεμμύδι, ψιλοκομμένο , 100 γρ. ντομάτα φρέσκια (στην εποχή της) ή από κονσέρβα, σε μικρά καρέ , 5 γρ. ξύσμα λεμονιού , 10 ml χυμός λεμονιού , 12 μέτριες γαρίδες, καθαρισμένες (αφήνουμε μόνο τις ουρές) , αλάτι, φρεσκοτριμμένο πιπέρι
Για να φτιάξουμε το πλιγούρι με γαρίδες, ξεκινάμε βράζοντας το πλιγούρι σε άφθονο αλατισμένο νερό, ακολουθώντας τις οδηγίες της συσκευασίας του, και το στραγγίζουμε καλά.Το αφήνουμε να κρυώσει και το μεταφέρουμε σε μεγάλο μπολ. Προσθέτουμε το μετρημένο ελαιόλαδο, τον μαϊντανό, το κρεμμύδι, την ντομάτα, αλατοπίπερο, το ξύσμα και τον χυμό λεμονιού και ανακατεύουμε.Σε μπόλικο αλατισμένο νερό που κοχλάζει, βράζουμε τις γαρίδες για 2 λεπτά.Τις στραγγίζουμε καλά. Μοιράζουμε το πλιγούρι σε πιάτα και βάζουμε από 2 γαρίδες στο καθένα. Ραντίζουμε με λίγο ελαιόλαδο, αλατοπίπερο και σερβίρουμε.
Γαρίδες,Πλιγούρι